**เอกสารหมายเลข 1**

**แบบประเมินคุณสมบัติของบุคคล**

|  |  |
| --- | --- |
|  |  |
| **ชื่อ นางสาววนิดา หมั่นถนอม** |  |
|  |  |
| **ตำแหน่ง นักวิชาการสัตวบาลปฏิบัติการ** | **ตำแหน่งเลขที่ 4915** |
|  |  |
| **ส่วนส่งเสริมและพัฒนาการปศุสัตว์** | **สำนักงานปศุสัตว์เขต 8** |
|  |  |
| **กรมปศุสัตว์** | **กระทรวงเกษตรและสหกรณ์** |
|  |  |
|  |  |
|  |  |
| **ขอประเมินเพื่อแต่งตั้งให้ดำรงตำแหน่งที่สูงขึ้น** |  |
|  |  |
| **ตำแหน่ง นักวิชาการสัตวบาลชำนาญการ** | **ตำแหน่งเลขที่ 4915** |
|  |  |
| **ส่วนส่งเสริมและพัฒนาการปศุสัตว์** | **สำนักงานปศุสัตว์เขต 8** |
|  |  |
| **กรมปศุสัตว์** | **กระทรวงเกษตรและสหกรณ์** |
|  |  |
|  |  |
|  | |

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**1. ชื่อผลงาน** ศึกษาสภาพการเลี้ยง และความต้องการส่งเสริมการเลี้ยงโคเนื้อของกลุ่มเกษตรกรในพื้นที่  
จังหวัดสุราษฎร์ธานี

**ปีที่ดำเนินการ** 2561-2562

**2. ความสำคัญและที่มาของปัญหาที่ทำการศึกษา**

ในปัจจุบันเกษตรกรในพื้นที่ภาคใต้ซึ่งประกอบอาชีพทำสวนยางพารา และสวนปาล์มน้ำมัน ซึ่งเป็นพืชเศรษฐกิจหลักของภาคใต้กำลังประสบปัญหาราคาผลผลิตตกต่ำต่อเนื่อง ทำให้ขาดรายได้หลัก เกษตรกรเป็นหนี้ทั้งในและนอกระบบเพิ่มมากขึ้น และเริ่มหันมาสู่กิจกรรมด้านปศุสัตว์โดยเฉพาะการเลี้ยงโคเนื้อ โดยยึดเป็นอาชีพหลักที่สร้างรายได้มากขึ้น โดยเฉพาะการเลี้ยงโคเนื้อซึ่งอดีตเคยเลี้ยงเป็นอาชีพเสริม การเลี้ยงส่วนใหญ่เป็นแบบผูกเพิ่ม ไม่มีการจัดการอย่างเป็นระบบแต่ปัจจุบันมีการรวมกลุ่มกันเลี้ยงเพื่อช่วยเหลือกัน และรับการสนับสนุนปัจจัยด้านต่างๆจากภาครัฐมากขึ้น

จากการปฏิบัติงานในพื้นที่ที่ผ่านมาพบว่ายังมีปัญหาในการผลิตโคเนื้ออยู่หลายประการ ได้แก่ ปัญหาด้านการส่งเสริมให้ตรงกับความต้องการ ด้านการตลาด การเพิ่มประสิทธิภาพการผลิต ด้านข้อมูลที่เป็นปัจจุบัน และ โรคระบาดต่างๆ เป็นต้น ในปัจจุบันประชาการโคเนื้อในพื้นที่เขต 8 มีจำนวนทั้งสิ้น 468,905 ตัว มีเกษตรกรเลี้ยงโคเนื้อ 87,469 ราย และในจังหวัดสุราษฎร์ธานีมีจำนวนโคเนื้อทั้งสิ้น 63,732 ตัว มีเกษตรกรเลี้ยงโคเนื้อทั้งสิ้น 11,150 ราย ในปัจจุบันการเลี้ยงโคเนื้อจะประสบปัญหาพื้นที่ในการเลี้ยงลดลง ทำให้ต้องมีการปรับระบบการเลี้ยงเป็นแบบขังคอกและเลี้ยงแบบประณีตมากขึ้น

ดังนั้น การศึกษาสภาพการเลี้ยง และ ความต้องการส่งเสริมการเลี้ยงโคเนื้อของเกษตรกรในจังหวัด  
สุราษฎร์ธานี จึงมีความสำคัญเป็นอย่างยิ่ง เพื่อจะได้ทราบถึงความต้องการที่แท้จริงของเกษตรกร ทราบถึงลักษณะ พื้นฐานทางสังคมของเกษตรกรผู้เลี้ยงโคเนื้อ สภาพการเลี้ยงและปัญหาในการลี้ยงโคเนื้อ ตลอดจน ความต้องการการส่งเสริมการเลี้ยงโคเนื้อของเกษตรกร ซึ่งจะเป็นแนวทางในการส่งเสริมให้ตรงตามความต้องการ สามารถ แก้ไขปัญหาต่างๆ รวมทั้งเป็นข้อมูลในการกำหนดนโยบาย โครงการ หรือกิจกรรมต่างๆ ที่เป็น ประโยชน์สามารถเพิ่มประสิทธิภาพการผลิต และเพิ่มจำนวนโคเนื้อให้เพียงพอต่อความต้องการของ ผู้บริโภคในพื้นที่ต่อไป

**3. วัตถุประสงค์ในการศึกษา**

1. เพื่อศึกษาลักษณะพื้นฐานทางเศรษฐกิจและสังคม สภาพการเลี้ยงโค ปัญหาการเลี้ยงโคของกลุ่มเกษตรกรผู้เลี้ยงโคเนื้อ จังหวัดสุราษฎร์ธานี

2. เพื่อศึกษาความต้องการส่งเสริมการเลี้ยงโคเนื้อของกลุ่มเกษตรกร จังหวัดสุราษฎร์ธานี

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

ในการศึกษาครั้งนี้ ผู้ศึกษาได้ค้นคว้าเอกสาร หลักการ แนวคิด และงานวิจัยที่เกี่ยวข้อง เพื่อเป็นกรอบและข้อมูลประกอบสนับสนุนการศึกษา ดังนี้

ปัจจุบันการประกอบอาชีพการเลี้ยงโคเนื้อยังมีจุดอ่อนคือ เกษตรกรส่วนใหญ่เป็นเกษตรกรรายย่อยมีอายุมาก มีการศึกษาน้อย การยอมรับความรู้หรือเทคโนโลยีใหม่ๆ เพื่อการพัฒนาอาชีพการเลี้ยงโคเนื้อเป็นไปได้ช้า ผู้เลี้ยงเป็นเกษตรกรรายย่อย ขาดการรวมกลุ่มทำให้ยากต่อการควบคุมคุณภาพและปริมาณการผลิตรวมทั้งมีปัญหาโรคปากและเท้าเปื่อยระบาดอยู่ในประเทศทำให้มีข้อจำกัดการส่งโคมีชีวิตและเนื้อโคไปขายยังต่างประเทศ ตลอดจนมีการใช้พื้นที่การเกษตรยังไม่ เหมาะสม ขาดแคลนพื้นที่ที่มีระบบชลประทานสำหรับปลูกพืชอาหารสัตว์ทำให้มีพืชอาหารสัตว์ไม่ เพียงพอในการเลี้ยงโคเนื้อ (ยุทธศาสตร์โคเนื้อ,2561) สอดคล้องกับ ธเนศ และคณะ (2556) พบว่า ปัญหาในการเลี้ยงโคเนื้อของเกษตรกรในจังหวัดฉะเชิงเทรา คือ ขาดพ่อโคพันธุ์ดีขาดแคลนพื้นที่ เลี้ยงสัตว์สาธารณะ ขาดความรู้ด้านการป้องกันโรค ขาดการรวมกลุ่มเกษตรและการขาดแคลนเมล็ด พันธุ์หญ้า

อมรรัตน์และบันเทิง(2553) ศึกษาสภาพการเลี้ยงโคขุนในจังหวัดสุราษฎร์ธานี โดยศึกษาข้อมูลสภาพการผลิตโคขุน การตลาด และปัญหาการเลี้ยงโคขุนในจังหวัดสุราษฎร์ธานี พบว่าการเลี้ยงส่วนใหญ่ใช้แรงงานในครอบครัว โคที่ซื้อมาขุนส่วนใหญ่ซื้อจากในพื้นที่ อำเภอไชยา และ อำเภอท่าชนะ จังหวัดสุราษฎร์ธานี ปัญหาอุปสรรคที่พบคือ ขาดแคลนพันธุ์โคที่จะนำมาขุน

ดนัยศักดิ์และภานุ(2558) ศึกษาสภาพการเลี้ยงโคเนื้อและความต้องการส่งเสริมการเลี้ยงโคเนื้อของเกษตรกรในอำเภอบ้านค่าย อำเภอเมืองระยอง อำเภอแกลง และอำเภอนิคมพัฒนา จังหวัดระยอง พบว่าเกษตรกรร้อยละ 36.5 มีอาชีพหลักทำสวน พันธุ์โคเนื้อที่เลี้ยงมากที่สุดคือพันธุ์ลูกผสมอเมริกันบราห์มัน-พื้นเมือง ปัญหาอุปสรรคที่พบคือ ขาดพื้นที่เลี้ยงสัตว์ และความต้องการส่งเสริมเป็นด้านพันธุ์โคเนื้อ วิธีการจัดการเลี้ยงดูโคในระยะต่างๆ

ประดิษฐ์และสุวิช (2551) ได้ศึกษาความต้องการส่งเสริมการเลี้ยงโคเนื้อในจังหวัดสระบุรี พบว่าเกษตรกรมีความต้องการมากคือ ด้านวิชาการเลือกซื้อแม่พันธุ์และพ่อพันธุ์โค รวมทั้ง วิธีการจัดการเลี้ยงโคเนื้อระยะต่างๆ และที่ต้องการมากที่สุดคือ การเลี้ยงดูแม่โคตั้งท้อง การคลอด และการจัดการในการคลอด การเลี้ยงดูโคแม่พันธุ์การผสมเทียมและการสังเกตอาหารเป็นสัดของแม่ โค สอดคล้องกับการศึกษาของนงนุช และสัญญา (2551) พบว่าผู้เลี้ยงโคเนื้อในจังหวัดฉะเชิงเทรา ส่วนใหญ่ไม่มีความรู้ด้านพันธุ์และการผสมพันธุ์รวมทั้งพันธุ์โคเนื้อที่เหมาะสมในเมืองไทย ตลอดจน อัตราการคุมฝูงในการผสมพันธุ์ต่างจากณัฐวุฒิ (2548) ศึกษาความต้องการการส่งเสริมการเลี้ยง โคเนื้อของเกษตรกรในจังหวัดปราจีนบุรีพบว่าเกษตรกรต้องการความรู้เพิ่มเติมมากที่สุด ได้แก่การดู สุขภาพสัตว์และการคลอดลูกตลอดจนแนวทางการพัฒนากลุ่มเกษตรกร   
**5. วิธีการหรือขั้นตอนการศึกษา**

**5.1 ประชากรและกลุ่มตัวอย่าง**

ประชากรที่ใช้ศึกษาเป็นกลุ่มเกษตรกรผู้เลี้ยงโคเนื้อในพื้นที่จังหวัดสุราษฎร์ธานี จำนวน 33 กลุ่ม จำนวนสมาชิก 788 ราย กลุ่มประชากรตัวอย่างที่ได้จากการคำนวณสูตรของ Yamane ที่มีความคลาดเคลื่อนของกลุ่มตัวอย่าง ร้อยละ 5 เท่ากับ 265 ราย ดังนี้

n = N .

1+N(e)2

n = จำนวนตัวอย่างที่จะทำการศึกษา

N = จำนวนสมาชิกกลุ่มผู้เลี้ยงโคเนื้อในจังหวัดสุราษฎร์ธานี

E = ความคลาดเคลื่อนที่จะยอมรับได้เท่ากับร้อยละ 5 หรือ (0.05)

แทนค่าสูตรจะได้

n = 788 .

1+788(0.05)2

n = 265 ราย

การสุ่มตัวอย่างประชากร เป็นการสุ่มตัวอย่างประชากรอย่างง่าย คือ กลุ่มเกษตรกรผู้เลี้ยงโคเนื้อที่ขึ้นทะเบียนกับกรมปศุสัตว์ ใน 12 อำเภอของจังหวัดสุราษฎร์ธานี

**ตัวแปรที่ใช้ศึกษา**

**ตัวแปรอิสระ**

1. ลักษณะพื้นฐานบางประการทางสังคม ได้แก่ เพศ อายุระดับการศึกษา จำนวน สมาชิกในครัวเรือน อาชีพหลัก สถานภาพทางสังคม แรงงานใช้เลี้ยงโค และแหล่งความรู้ในการ เลี้ยงโค

2. ลักษณะพื้นฐานบางประการทางด้านเศรษฐกิจ ได้แก่ จำนวนพื้นที่ถือครองทาง การเกษตร การเช่าที่ดิน จำนวนโคเนื้อ แหล่งเงินทุน และมูลค่าของโคเนื้อที่เลี้ยง

3. สภาพการเลี้ยงโคเนื้อของเกษตรกร ได้แก่ พันธุ์โคเนื้อที่เลี้ยง ระยะเวลาการเลี้ยง จุดประสงค์ในการเลี้ยง แหล่งอาหารหยาบ การเลี้ยงและการให้อาหาร การผสมพันธุ์การเจ็บป่วย และการตายในรอบปีการฉีดวัคซีนป้องกันโรคระบาด การจำหน่าย การเคยเข้ารับการฝึกอบรม หน่วยงานที่ให้บริการส่งเสริมการเลี้ยงโคเนื้อ การบันทึกข้อมูลฟาร์ม และการได้รับข้อมูลข่าวสารการ เลี้ยงโคเนื้อ

4. ปัญหาการเลี้ยงโคเนื้อ ได้แก่ ด้านการผลิต พื้นที่เลี้ยง แรงงาน อาหารสัตว์ การผสมพันธุ์ โรคระบาดและสุขภาพสัตว์ราคาและการตลาด เจ้าหน้าที่และการส่งเสริมไม่เพียงพอ

**ตัวแปรตาม**

ตัวแปรตาม ได้แก่ความต้องการส่งเสริมการเลี้ยงโคเนื้อของเกษตรกรแบ่งได้ดังนี้

1.ความต้องการด้านความรู้เกี่ยวกับการเลี้ยงโคเนื้อ ได้แก่ พันธุ์โคเนื้อ การจัดการฟาร์ม วิธีจัดการและเลี้ยงดูโคเนื้อระยะต่างๆ การผสมเทียมโค อาหารโคเนื้อ ยาและวิธีการใช้ยารักษา โรค การจัดตั้งกลุ่มผู้เลี้ยงโค การจัดทำมาตรฐานฟาร์ม การจำหน่ายโคที่ตลาดนัดและโรงฆ่าสัตว์

2. ความต้องการทางด้านเทคนิคและวิธีการส่งเสริม ได้แก่ การฝึกอบรม สถานที่ ศึกษาดูงาน วิทยากร วิธีการฝึกอบรม เอกสารที่ต้องการ การประชาสัมพันธ์ข่าวสาร บุคคลที่นำหรือ แจ้งข่าวสารและรูปแบบการส่งเสริม

3. ความต้องการด้านการสนับสนุนจากองค์กรภาครัฐ ได้แก่ การปรับปรุงพันธุ์ โคเนื้อ เช่น การขอซื้อพ่อพันธุ์แม่พันธุ์ดีจากทางราชการ การขอยืมโคพ่อพันธุ์คุมฝูง เรื่องปัจจัยการผลิต เช่น ชนิดเมล็ดพันธุ์หญ้าที่ต้องการ เรื่องอาหารสัตว์เช่น การจัดทำแปลงหญ้าสาธารณะในหมู่บ้านการจัดทำแปลงหญ้าสาธิต การส่งเสริมปลูกหญ้าเพื่อผลิตเมล็ดพันธุ์และเรื่องการป้องกันโรค และพัฒนาสุขภาพสัตว์เช่น การบริการฉีดวัคซีนป้องกันโรคทีสำคัญ การตรวจหาโรคแท้งติดต่อ การ สนับสนุนยากำจัดพยาธิภายใน ภายนอก และการสนับสนุนแร่ธาตุก้อน

**5.2 เครื่องมือที่ใช้ในการศึกษาวิจัย**

เครื่องมือที่ใช้ในการศึกษา คือ แบบสอบถามแบบมีโครงสร้าง (interview schedule) มี ลักษณะคำถามปลายปิด (close-ended question) และปลายเปิด (open-ended question) ประกอบด้วย 7 ส่วนดังนี้

ส่วนที่ 1 ข้อมูลพื้นฐานบางประการของเกษตรกร

ส่วนที่ 2 แหล่งเงินทุนในการเลี้ยงโค

ส่วนที่ 3 สภาพการเลี้ยงและการให้อาหาร

ส่วนที่ 4 การผสมพันธุ์ผลผลิตและการเจ็บป่วยของโคเนื้อของเกษตรกร

ส่วนที่ 5 การส่งเสริมและสนับสนุนจากหน่วยงานต่างๆ

ส่วนที่ 6 ระดับของปัญหาโดยจำแนกตามปัญหาด้านต่างๆ ในการเลี้ยงโค

ส่วนที่ 7 ความต้องการส่งเสริมการเลี้ยงโคเนื้อของเกษตรกร

**5.3 การวิเคราะห์ข้อมูลและการแปรผล**

หลังจากตรวจสอบความสมบูรณ์ของแบบสอบถามแล้ว นำมาวิเคราะห์ข้อมูลโดยโปรแกรมทางสถิติสำเร็จรูปและแสดงค่าทางสถิติ ดังนี้

1. ค่าร้อยละ (percentage) ค่าเฉลี่ย (mean) และค่าเบี่ยงเบนมาตรฐาน (standard deviation) ใช้สำหรับวิเคราะห์เกี่ยวกับข้อมูลพื้นฐานทั่วไป ข้อมูลการเลี้ยงโคเนื้อ ปัญหาและอุปสรรค

2. ค่าเฉลี่ย (mean) ใช้วิเคราะห์ข้อมูลระดับปัญหาและระดับความต้องการของเกษตรกร  
ผู้เลี้ยงโคเนื้อในด้านต่างๆ โดยกำหนดคะแนนในการวิเคราะห์ข้อมูลเป็น 3 ระดับ ดังนี้ (สุชาติ, 2546)

ไม่มีปัญหา/มีความต้องการน้อย ให้คะแนนเท่ากับ 1

มีปัญหาน้อย/มีความต้องการปานกลาง ให้คะแนนเท่ากับ 2

มีปัญหามาก/มีความต้องการมาก ให้คะแนนเท่ากับ 3

การแปรผลเกี่ยวกับระดับปัญหาและระดับความต้องการส่งเสริมการเลี้ยงโคเนื้อของเกษตรกรในด้านต่างๆ โดยใช้วิธีนำค่าเฉลี่ยของแต่ละประเด็นมาเปรียบเทียบกับเกณฑ์การแปลความหมายหรืออันตราภาคชั้น โดยกำหนดระดับค่าคะแนนเกณฑ์เฉลี่ยดังนี้ (ประภัสสร และคณะ, 2544)

ค่าคะแนนเฉลี่ย 1.00 - 1.66 ไม่มีปัญหา/มีความต้องการน้อย

ค่าคะแนนเฉลี่ย 1.67 - 2.33 มีปัญหาน้อย/มีความต้องการปานกลาง

ค่าคะแนนเฉลี่ย 2.34 - 3.00 มีปัญหามาก/มีความต้องการมาก

**6. ผู้ร่วมดำเนินการ (ถ้ามี)**

(1) นางสาววนิดา หมั่นถนอม สัดส่วนผลงาน 80%

(2) นายนพรัตน์ เหรียญทอง สัดส่วนผลงาน 20%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผนและจัดเตรียมการทดลอง 15 %

(2) ดำเนินการเก็บรวบรวมข้อมูล 35 %

(3) วิเคราะห์และประมวลผลข้อมูล 15 %

(4) จัดทำรายงานและสรุปผล 15 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

- ผลผลิต (Output) ทำให้ทราบข้อมูลทั่วไป สภาพสังคมและเศรษฐกิจ สภาพการเลี้ยงโคเนื้อของเกษตรกร การปรับปรุงพันธุ์โคเนื้อของเกษตรกร การป้องกันโรค และการรักษาโรค รวมทั้งความต้องการส่งเสริมการเลี้ยงโคเนื้อของเกษตรกร ตลอดจนปัญหาและอุปสรรคของเกษตรกรในพื้นจังหวัดสุราษฎร์ธานี ทำให้สามารถนำข้อมูลเพื่อเป็นแนวทางในการวางแผนการผลิตโคเนื้อต่อไปได้

- ผลลัพธ์ (Outcome) สามารถนำข้อมูลที่ได้จากการวิจัยไปส่งเสริมเกษตรกรทำให้เกิดการพัฒนาการเลี้ยงตามหลักวิชาการ และสามารถแก้ไขปัญหาต่างๆ เช่นการผสมติด การจัดการพืชอาหารสัตว์ ของเกษตรกรได้

- ผลกระทบ (Impact) เกษตรกรมีสภาพทางเศรษฐกิจที่ดีขึ้นจากการวางแผนการผลิตอย่างเป็นระบบ และเกิดการผลักดันให้เกิดการรวมกลุ่มของเกษตรกรมากขึ้น สามารถกำหนดโครงการและกิจกรรมต่างๆ ในการขอรับการสนับสนุนงบประมาณจากองค์กรปกครองส่วนท้องถิ่น และตามแผนยุทธศาสตร์จังหวัดได้อย่างมีประสิทธิภาพมากยิ่งขึ้น

**9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

-

**10. ความยุ่งยากในการดำเนินการ/ปัญหา/อุปสรรค**

การศึกษาครั้งนี้เป็นการวิจัยเชิงสำรวจโดยใช้แบบสอบถามในการสอบถาม และได้ดำเนินการใน 13 อำเภอ เกษตรกรผู้เลี้ยงโคเนื้อ 33 กลุ่ม ของจังหวัดสุราษฎร์ธานี โดยมอบหมายให้อาสาปศุสัตว์ในแต่ละอำเภอเป็นผู้เก็บแบบสอบถามจากเกษตรกรผู้เลี้ยงโคเนื้อในพื้นที่ ตามสัดส่วนครัวเรือนที่เลี้ยงโคเนื้อของอำเภอต่างๆ คือ อำเภอพุนพิน 25 ชุด อำเภอพระแสง 19 ชุด อำเภอไชยา 45 ชุด อำเภอเมืองสุราษฎร์ธานี 8 ชุด อำเภอเคียนซา 65 ชุด อำเภอวิภาวดี 37 ชุด อำเภอคีรีรัฐนิคม 37 ชุด อำเภอพนม 3 ชุด อำเภอ เวียงสระ 13 ชุด อำเภอดอนสัก 8 ชุด อำเภอกาญจนดิษฐ์ 10 ชุด อำเภอนาสาร 18 ชุด อำเภอท่าฉาง 9 ชุด รวม 265 ชุด ซึ่งปัญหาที่พบ คือ การเก็บรวบรวมแบบสอบถามเพื่อนำมาตรวจสอบความสมบูรณ์ของข้อมูล และนำไปวิเคราะห์ต่อนั้นเกิดความล่าช้าจากแผนที่ได้กำหนดไว้ เนื่องจากอาสาปศุสัตว์ที่ได้รับมอบหมายให้ดำเนินการเก็บแบบสอบถามมีภารกิจงานที่ต้องปฏิบัติในพื้นที่เป็นจำนวนมาก

**11. การนำไปใช้ประโยชน์ หรือคาดว่าจะนำไปใช้ประโยชน์**

ทำให้ทราบข้อมูลทั่วไป สภาพสังคมและเศรษฐกิจ สภาพการเลี้ยงโคเนื้อของเกษตรกร การปรับปรุงพันธุ์โคเนื้อของเกษตรกร การป้องกันโรค และการรักษาโรค รวมทั้งความต้องการส่งเสริมการเลี้ยงโคเนื้อของเกษตรกร ตลอดจนปัญหาและอุปสรรคของเกษตรกรในพื้นจังหวัดสุราษฎร์ธานี ทำให้สามารถนำข้อมูลเพื่อเป็นแนวทางในการวางแผนการผลิตโคเนื้อต่อไปได้ สามารถนำข้อมูลที่ได้จากการวิจัยไปส่งเสริมเกษตรกรทำให้เกิดการพัฒนาการเลี้ยงตามหลักวิชาการ และสามารถแก้ไขปัญหาต่างๆ เช่นการผสมติด การจัดการพืชอาหารสัตว์ ของเกษตรกรได้ เกษตรกรมีสภาพทางเศรษฐกิจที่ดีขึ้นจากการวางแผนการผลิตอย่างเป็นระบบ และเกิดการผลักดันให้เกิดการรวมกลุ่มของเกษตรกรมากขึ้น สามารถกำหนดโครงการและกิจกรรมต่างๆ ในการขอรับการสนับสนุนงบประมาณจากองค์กรปกครองส่วนท้องถิ่น และตามแผนยุทธศาสตร์จังหวัดได้อย่างมีประสิทธิภาพมากยิ่งขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาววนิดา หมั่นถนอม)

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ…………………………………… ลงชื่อ……………………………….….

(นายนพรัตน์ เหรียญทอง) (…………………………………)

ตำแหน่ง นักวิชาการสัตวบาลปฏิบัติการ ตำแหน่ง………………………………..

ผู้ร่วมดำเนินการ ผู้ร่วมดำเนินการ

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……….……………………………………….. ลงชื่อ……………..………………………..

( นายจิตศักดิ์ เมืองเขียว) (....................................................)

ผู้อำนวยการส่วนส่งเสริมและพัฒนาการปศุสัตว์ ...................................................

…………/…………………../………... ……………./……………………/………….

(ผู้บังคับบัญชาที่ควบคุมดูแลการดำเนินการ)

**เอกสารหมายเลข 3**

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น  
(เรื่องที่ 2)**

**1. ชื่อผลงาน** การศึกษาต้นทุนและผลตอบแทนการเลี้ยงโคเนื้อของเกษตรกรภายใต้โครงการระบบส่งเสริมการเกษตรแบบแปลงใหญ่ในพื้นที่ปศุสัตว์เขต 8

**ปีที่ดำเนินการ** 2562 - 2563

**2. ความสำคัญและที่มาของปัญหาที่ทำการศึกษา**

การเลี้ยงโคเนื้อในอดีตเพื่อใช้งานทำไร่ ทำนา เทียมเกวียน รูปแบบการเลี้ยงเป็นแบบปล่อยตามแหล่งหญ้าธรรมชาติ แต่เมื่อสภาพสังคม เศรษฐกิจเปลี่ยนแปลงไป การใช้เครื่องจักรกลทางเกษตรเข้ามาแทนที่การใช้แรงงานสัตว์ รูปแบบการเลี้ยงโคเนื้อจึงเปลี่ยนไปจากการเลี้ยงเพื่อใช้แรงงานเป็นการเลี้ยงเชิงธุรกิจที่มีความหลากหลาย เช่น แปรรูปเป็นสินค้าบริโภค ขยายพันธุ์ จำหน่ายเป็นพ่อ-แม่พันธุ์ จำหน่ายเนื้อและส่วนอื่น การขายมูลโคเพื่อทำปุ๋ย เป็นต้น การเลี้ยงโคเนื้อสามารถผสมผสานกับการทำเกษตรกรแบบอื่นโดยเฉพาะการทำสวนยางพารา สวนปาล์มน้ำมัน ซึ่งเป็นอาชีพหลักของเกษตรกรภาคใต้ จึงเป็นโอกาสสำคัญในการสร้างรายได้อีกทางให้เกษตรกรในช่วงราคายางพาราและปาล์มน้ำมันตกต่ำ แม้ว่าการเลี้ยงโคเนื้อเชิงธุรกิจได้รับความนิยมเนื่องจากความสนใจในการบริโภคเนื้อโคคุณภาพทั้งภายในประเทศและต่างประเทศเพิ่มขึ้นตามจำนวนประชากร แต่จำนวนโคเนื้อกลับมีจำนวนไม่เพียงพอต่อความต้องการของผู้บริโภค เกษตรกรไม่สามารถผลิตโคเนื้อได้ตามความต้องการของตลาดเนื่องจากเกษตรกรส่วนใหญ่เป็นรายย่อย ต่างคนต่างผลิต ต่างคนต่างเลี้ยง ทำให้ต้นทุนการเลี้ยงสูง ขาดองค์ความรู้ในการเลี้ยงให้โคเนื้อมีคุณภาพ และได้รับผลตอบแทนไม่ดีเท่าที่ควร ปัญหาเรื่องต้นทุน องค์ความรู้ในการเลี้ยงและตลาด จึงเป็นปัญหาสำคัญที่ส่งผลให้การเลี้ยงโคเนื้อไม่เป็นที่นิยม

จากสถานการณ์ข้างต้น การแก้ไขปัญหาจากภาครัฐเรื่องตลาดและต้นทุนการผลิต กรมปศุสัตว์ ได้ดำเนินโครงการระบบส่งเสริมการเลี้ยงสัตว์แบบแปลงใหญ่ด้านปศุสัตว์ ภายใต้โครงการระบบส่งเสริมการเกษตรแบบแปลงใหญ่ของกระทรวงเกษตรและสหกรณ์ ซึ่งส่งเสริมให้เกษตรกรมีการรวมกลุ่มผลิต การบริหารจัดการกลุ่ม สนับสนุน ส่งเสริมองค์ความรู้การผลิตสินค้าเกษตรให้มีคุณภาพได้มาตรฐาน เพิ่มความสามารถในการแข่งขัน สร้างรายได้ให้เกษตรกรอย่างยั่งยืน และการจัดการด้านการตลาดเพื่อลดต้นทุนการผลิต โดยมีหน่วยงานภาครัฐที่เกี่ยวข้องให้การสนับสนุนและอำนวยความสะดวก สอดคล้องกับยุทธศาสตร์โคเนื้อ 5 ปี พ.ศ.2561-2565 ในยุทธศาสตร์ที่ 2 การกระตุ้นการเพิ่มประชากรโคเนื้อ กลยุทธ์ที่ 2 การสร้างความมั่นคงในอาชีพให้แก่เกษตรกรและองค์กรเกษตรกร แผนงานที่ 2 แผนงานด้านการบริหารจัดการ ซึ่งในมาตรการที่ 1 การกำหนดพื้นที่การเลี้ยงโคเนื้อ โดยความร่วมมือกับหน่วยงานในพื้นที่ รวบรวมเกษตรกรรายย่อยรวมกลุ่มกันเป็นวิสาหกิจชุมชนเพื่อลดต้นทุน ในการซื้อปัจจัยการผลิตรวมทั้งการทำขายและแปรรูปเนื้อโคร่วมกันในรูปแบบโครงการส่งเสริมการเกษตรแบบแปลงใหญ่ ( Area Base Development ) ในลักษณะโครงการพัฒนาระดับจังหวัด ภายใต้เงื่อนไขสำคัญคือจังหวัดที่มีองค์ประกอบและศักยภาพในการพัฒนาอุตสาหกรรมโคเนื้อ ( กรมปศุสัตว์, 2561 )

อย่างไรก็ตาม การส่งเสริมให้เกษตรกรเลี้ยงโคเนื้อเพื่อให้เพียงพอกับความต้องการของตลาด ยังขาดข้อมูลต้นทุนที่ชัดเจนของแต่ละพื้นที่ ดังนั้น การศึกษาต้นทุนและผลตอบแทนการผลิตโคเนื้อของเกษตรกรภายใต้โครงการระบบส่งเสริมการเกษตรแบบแปลงใหญ่ในพื้นที่สำนักงานปศุสัตว์เขต 8 มีความสำคัญสามารถใช้เป็นแนวทางการส่งเสริมของภาครัฐและประกอบการตัดสินใจลงทุนเลี้ยงโคเนื้อของเกษตรกร

**3. วัตถุประสงค์ในการศึกษา**

เพื่อศึกษาต้นทุนและผลตอบแทนการลงทุนเลี้ยงโคเนื้อภายใต้โครงการระบบส่งเสริมการเกษตรแบบแปลงใหญ่ในพื้นที่ปศุสัตว์เขต 8

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

แนวคิดในการศึกษาต้นทุนและผลตอบแทนการเลี้ยงโคเนื้อของเกษตรกรโครงการระบบส่งเสริมการเกษตรแบบแปลงใหญ่ในพื้นที่ภาคใต้ตอนบน วิเคราะห์ตามทฤษฎีเศรษฐศาสตร์ (นราทิพย์, 2548) ดังนี้

**การวิเคราะห์ต้นทุน (cost analysis)**

ต้นทุนรวม (total cost: TC) เป็นต้นทุนทั้งหมดที่เกิดขึ้นจากการใช้ปัจจัยการผลิตชนิดต่างๆ ในการผลิตสินค้าและบริการจำนวนหนึ่ง ประกอบด้วยต้นทุนคงที่รวมและต้นทุนผันแปรรวม

ต้นทุนคงที่รวม (total fixed cost: TFC) เป็นต้นทุนที่ไม่เปลี่ยนแปลงไปตามปริมาณการผลิต หรือเป็นต้นทุน ที่จ่ายสำหรับปัจจัยคงที่ทุกชนิดของธุรกิจในช่วงระยะเวลาหนึ่ง ณ ระดับอัตราการผลิตหนึ่ง เช่น ดอกเบี้ย ค่าเช่าที่ดิน ค่าเครื่องมือ-อุปกรณ์ ค่าเช่าโรงเรือน ค่าเสื่อมราคา เป็นต้น เหล่านี้เป็นต้นทุนที่กิจการไม่สามารถหลีกเลี่ยงได้ไม่ว่ากิจการจะทำการผลิตสินค้าหรือไม่ก็ตาม

ต้นทุนผันแปรรวม (total variable cost: TVC) เป็นต้นทุนที่เปลี่ยนแปลงไปตามปริมาณการผลิต หรือเป็นต้นทุนที่จ่ายสำหรับการใช้ปัจจัยผันแปรจำนวนต่างๆกัน ซึ่งจะเปลี่ยนแปลงไปตามปริมาณการผลิต เช่น ค่าวัตถุดิบ ค่าน้ำมันเชื่อเพลิง จำนวนแรงงานหรือชั่วโมงทำงาน ค่าอาหาร และค่าพาหนะ เป็นต้น

**งานวิจัยที่เกี่ยวข้อง**

**สุภาวดี (2556)** ศึกษาสถานภาพในการผลิตโคเนื้อ ต้นทุนและผลตอบแทนจากการผลิตโคเนื้อ และกำหนดแนวทางในการผลิตโคเนื้อ จากการเลือกกลุ่มตัวอย่างแบบเฉพาะเจาะจงจากจากเกษตรกรผู้เลี้ยงโคเนื้อ ตำบลชาติตระการ จังหวัดพิษณุโลก จำนวน 60ราย โดยใช้แบบสอบถามในการเก็บรวบรวมข้อมูล สถิติที่ใช้ ได้แก่ ค่าเฉลี่ย ร้อยละ ค่าสูงสุด ค่าต่ำสุด และค่าเบี่ยงเบนมาตรฐาน ผลการศึกษาพบว่า เกษตรผู้ที่เลี้ยงโคเนื้อ มีอายุเฉลี่ย 48.90 (SD=8.02) ปี ส่วนใหญ่เป็นเพศชาย และจบการศึกษาในระดับชั้นประถมศึกษา เกษตรมีพื้นที่ถือครองที่ใช้ในการเลี้ยงโคเนื้อเป็นของตนเอง (100%) มีการใช้แรงงานในครัวเรือน (100%) และรายได้หลักการมาจากการเลี้ยงสัตว์ (86.60%) จำนวนโคเนื้อที่เลี้ยงโคเนื้อเฉลี่ยเท่ากับ 18.48 (SD=9.95) ส่วนใหญ่เป็นพันธุ์ลูกผสมชาโรเลห์ และเป็นการเลี้ยงโคแม่พันธุ์และลูกโค เกษตรส่วนใหญ่ไม่นิยมใช้การผสมเทียมแต่จะเป็นการปล่อยผสมธรรมชาติมากกว่า แต่อย่างไรก็ตามเกษตรกรใช้บริการผสมเทียมจะใช้การบริการจากเจ้าหน้าที่กรมปศุสัตว์ เกษตรกรมีการคัดทิ้งแม่โค เนื่องจากโคอายุมากทัศนะคติในการเลี้ยงโคเนื้อของเกษตรกรส่วนใหญ่คิดว่าการเลี้ยงมีโคผลิตลูกสำหรับขายเพื่อขุนจะให้กำไรสูงสุด ปัญหาและอุปสรรคที่พบมากที่สุดคือปัญหาเรื่องโรคระบาด โดยเฉพาะโรคปากและเท้าเปื่อย สำหรับต้นทุนและผลตอบแทนในการผลิตเนื้อ พบว่า ต้นทุนที่มากที่สุด คือ ค่าแรงงานเท่ากับ 6,750.00 บาทต่อตัว โดยเกษตรกรผู้เลี้ยงโคเนื้อมีต้นทุนการผลิตทั้งหมด ตั้งแต่แรกเกิดจนส่งขาย โดยมีต้นทุนในการผลิตที่รวม 11,300.00 บาทต่อตัว โดยแบ่งเป็นต้นทุนผันแปร เท่ากับ 10,675.00 บาทต่อตัว และต้นทุนคงที่ เท่ากับ 625.00 บาทต่อตัว (เป็นต้นทุนเงินสด 3,925.00 บาท และไม่เป็นเงินสด 7,375.00 บาทต่อตัว) ราคาโคเนื้อที่เกษตรกรขายได้รวมเท่ากับ 20,000 บาทต่อตัว และส่วนของผลตอบแทนในการผลิตโคเนื้อ เกษตรกรจะมีกำไรจากการเลี้ยงโคเนื้อส่วนที่เป็นเงินสดเท่ากับ 16,075 บาทต่อตัว จากข้อมูลที่ได้ดังกล่าว สามารถนำมากำหนดแนวทางในการพัฒนาการผลิตโคเนื้อ โดยควรมีการส่งเสริม และสนับสนุนในด้านต่างๆ เช่น สนับสนุนวัคซีนหรือมีการลงพื้นที่เพื่อทำวัคซีนให้กับเกษตรกร และการลดต้นทุนการผลิต ไม่ว่าจะเป็นอาหารหรือค่าใช้จ่ายในการผลิตโคเนื้อโดยการให้ความรู้เพิ่มเติมเกี่ยวกับการใช้เศษวัสดุเหลือใช้ทางการเกษตร เพื่อเป็นการทดแทนแหล่งอาหารหยาบและอาหารข้นซึ่งในส่วนนี้ทั้งหน่วยงานภาครัฐและเอกช ควรให้การสนับสนุนอย่างต่อเนื่อง ซึ่งจะเป็นการช่วยลดต้นทุนในการผลิตโคเนื้อได้

**สุวิช และคณะ (2558)** ศึกษาสภาพการผลิต ต้นทุน ผลตอบแทนทางเศรษฐกิจ และความอยู่ดีมีสุขของเกษตรกรรายย่อยที่เลี้ยงโคเนื้อในจังหวัดสุรินทร์และบุรีรัมย์ ศึกษาในกลุ่มตัวอย่างจังหวัดละ 400 ราย เก็บรวบรวมข้อมูลระหว่างเดือนสิงหาคม – พฤศจิกายน 2557 ผลการศึกษา พบว่า เกษตรกรในจังหวัดสุรินทร์และบุรีรัมย์ เลี้ยงโคเฉลี่ย 9.85 และ 8.67 ตัว ตามลำดับ มีประสบการณ์ในการเลี้ยงโคเฉลี่ย 16.58 และ 15.45 ปี ตามลาดับ พันธุ์โคที่เลี้ยงส่วนใหญ่ ได้แก่ โคลูกผสมบราห์มัน – พื้นเมือง และ โคพื้นเมือง การเลี้ยงดูโคเนื้อส่วนใหญ่ปล่อยแทะเล็มในพื้นที่สาธารณะ มีพื้นที่แปลงหญ้าเลี้ยงโค เท่ากับ 6.07 และ 5.63 ไร่ ตามลำดับ โดยจำแนกเป็นแปลงปลูกหญ้า 1.62 และ 1.75 ไร่ ตามลาดับ และมีพื้นที่แปลงหญ้าสาธารณะ 4.45 และ 3.88 ไร่ ตามลำดับ การจำหน่ายโคเนื้อ เกษตรกรในพื้นที่ทั้งสองจังหวัดจำหน่ายโคช่วงอายุระหว่าง 2 ปี – ไม่เกิน 3 ปี รองลงมา คือ อายุระหว่าง 1 ปี – ไม่เกิน 2 ปี ด้านต้นทุนการผลิตโค พบว่า เกษตรกรในจังหวัดสุรินทร์มีต้นทุนการผลิตโคเฉลี่ยต่อตัวต่ำกว่ำเกษตรกรในจังหวัดบุรีรัมย์ (P<0.05) โดยต้นทุนการผลิตโคเฉลี่ยตัวละ 9,722.40 และ 10,035.94 บาท ตามลำดับ เกษตรกรในจังหวัดสุรินทร์และบุรีรัมย์ จำหน่ายโคในปี พ.ศ. 2557 เท่ากับ 4.25 และ 3.70 ตัว ตามลำดับ มีรายได้จากการจำหน่ายโคเฉลี่ยตัวละ 23,165.35 และ 22,854.50 บาท ตามลำดับ โดยมีกำไรเฉลี่ยตัวละ เท่ากับ 13,442.95 และ 12,818.56 บาท ตามลำดับ จำหน่ายมูลโคเฉลี่ยกิโลกรัมละ 0.96 และ 1.00 บาท ตามลำดับ จำนวนมูลโคที่จำหน่ายทั้งสิ้นเฉลี่ย 8,875.45 และ 8,976.53 กก. ตามลำดับ มูลค่าจากการจำหน่ายมูลโคเฉลี่ย เท่ากับ 8,500.50 และ 8,985.45 บาท ตามลำดับ และเมื่อคิดผลตอบแทนทางเศรษฐกิจจากการจำหน่ายโคและมูลโค พบว่า เกษตรกรในจังหวัดสุรินทร์มีกำไรสูงกว่าเกษตรกรในบุรีรัมย์ (P<0.05) โดยมีกำไรเฉลี่ยทั้งสิ้น 65,633.04 และ 56,414.12 บาทต่อราย ตามลำดับ สำหรับปัญหาและอุปสรรคในการเลี้ยงโคของเกษตรกร เรียงจากมากไปหาน้อย ได้แก่ พื้นที่เลี้ยงโคมีจำกัดไม่เพียงพอ พันธุ์โคเนื้อมีราคาแพง ขาดแคลนแหล่งเงินกู้ยืมราคาถูก ขาดแคลนพันธุ์หญ้าคุณภาพดี ไม่มีการประกันราคาโคเนื้อเมื่อราคาตกต่ำ พันธุ์และขนาดโคที่ต้องการซื้อมีจำกัด ราคาอาหารข้นราคาแพง การผสมเทียมโคติดยาก และขาดความรู้ในการจัดการฟาร์มที่ดี ส่วนระดับความอยู่ดีมีสุขและความสุขของเกษตรกรต่อการเลี้ยงโคในปัจจุบัน พบว่า ไม่แตกต่างกันทางสถิติ โดยเกษตรกรในพื้นที่ทั้งสองจังหวัด มีความอยู่ดีมีสุขในด้านเศรษฐกิจและด้านสุขภาพอนามัย ในระดับมาก ส่วนด้านสังคม ด้านครอบครัว ด้านวัฒนธรรม และความเชื่อ และความอยู่ดีมีสุขโดยรวมทุกด้าน อยู่ในระดับมากที่สุด ระดับความสุข พบว่า เกษตรกรในพื้นที่ทั้งสองจังหวัดมีความสุข ในระดับมีความสุขมาก

**นภาพร และคณะ (2560)** ศึกษาการผลิต การจัดการการผลิต ต้นทุน ผลตอบแทน ปัญหาและอุปสรรคการผลิตโคเนื้อแบบขังคอกและโคเนื้อแบบปล่อยฝูงของเกษตรกรในอำเภอบรบือ จังหวัดมหาสารคาม โดยเก็บรวบรวมข้อมูลโดยใช้แบบสัมภาษณ์ สัมภาษณ์เกษตรกรผู้เลี้ยงโคเนื้อในจังหวัดมหาสารคามที่เป็นฟาร์มขนาดกลาง ใช้วิธีการเลือกตัวอย่างแบบเจาะจง จำนวน 154 ราย ในช่วงเดือนมีนาคม - มิถุนายน พ.ศ. 2559 วิเคราะห์ข้อมูลโดยใช้สถิติเพื่อหา ค่าความถี่ ค่าร้อยละ ค่าเฉลี่ย ค่าสูงสุด ค่าต่ำสุด ผลการศึกษาพบว่า เกษตรกรส่วนใหญ่ ร้อยละ 78.3 เป็นเพศชาย อายุเฉลี่ย 53.5 ปี จบการศึกษาระดับประถมศึกษา ทำนาเป็นอาชีพหลักและเลี้ยงโคเนื้อเป็นอาชีพรอง ส่วนใหญ่มีรูปแบบ การเลี้ยงโคเนื้อแบบปล่อยฝูง เกษตรกรทั้งสองกลุ่มเลี้ยงโคพันธุ์ลูกผสม มีรายได้เฉลี่ย 110,192.03 บาท/ครัวเรือน ในปีที่ผ่านมาเกษตรกรมีต้นทุนการผลิตโคเนื้อเป็นเงินสดเฉลี่ย 13,500.25 บาท/ครัวเรือน และมีรายได้จากการขายโคเนื้อเฉลี่ย 45,829.34 บาท/ครัวเรือน มีกำไรเฉลี่ย 2,335 บาท/ตัว เกษตรกรผู้เลี้ยงโคเนื้อทั้งสองกลุ่มมีปัจจัยทางกายภาพ เศรษฐกิจและสังคม สภาพการเลี้ยงโคเนื้อที่ใกล้เคียงกัน เมื่อพิจารณาต้นทุนทั้งหมดเฉลี่ยระหว่างการเลี้ยงโคเนื้อทั้ง 2 รูปแบบ พบว่า การเลี้ยงโคเนื้อแบบปล่อยฝูงมีต้นทุนการผลิตที่ต่ำกว่าเพราะส่วนมากเป็นต้นทุนการผลิตที่ไม่เป็นเงินสด เช่น ค่าแรงงานของเกษตรกรในครัวเรือนและค่าอาหารหยาบตามพื้นที่สาธารณะ ส่วนการเลี้ยงโคขังคอกมีต้นทุนส่วนใหญ่เป็นค่าพันธุ์โค ค่าอาหารข้น และค่าอาหารหยาบซึ่งเป็นต้นทุนเงินสด ปัญหาและอุปสรรคในการผลิตโคเนื้อแบบขังคอกคืออาหารข้นราคาแพง และพืชอาหารสัตว์ไม่เพียงพอ ส่วนในโคเนื้อแบบปล่อยฝูงคือแหล่งหญ้าธรรมชาติมีจำกัด เกษตรกรขาดแคลน พื้นที่เลี้ยงโค และขาดแคลนแหล่งน้ำในฤดูแล้ง

**ไชยวัฒน์ และคณะ(2561)** ศึกษาสภาพการผลิต ต้นทุน ผลตอบแทนการเลี้ยงกระบือ ปัญหาอุปสรรค และ ข้อเสนอแนะ กลุ่มตัวอย่างประชากรที่ศึกษาเป็นเกษตรกรฟาร์มเครือข่าย ของศูนย์วิจัยและบำรุงพันธุ์สัตว์สุรินทร์ จำนวน 123 ราย ดำเนินการศึกษาระหว่างเดือนตุลาคม 2557 – กันยายน 2558ผลการวิจัยพบว่า เกษตรกรฟาร์มเครือข่าย มีอายุเฉลี่ย 51.39 ปี เกษตรกรส่วนใหญ่จบการศึกษาระดับประถมศึกษาร้อยละ 78.90 ทำนาเป็นอาชีพหลัก เลี้ยงกระบือเป็นอาชีพเสริม ร้อยละ 48.00 มีรายได้ในครัวเรือนอยู่ระหว่าง 50,001-100,000 บาทต่อปี มีสมาชิกในครัวเรือนเฉลี่ย 4.92 คน สมาชิกที่ช่วยงานในฟาร์มเฉลี่ย 2.36 คน มีประสบการณ์ในการเลี้ยงกระบือเฉลี่ย 28.99 ปี การผลิตกระบือ พบว่า เกษตรกรส่วนใหญ่เลี้ยงกระบือปลักพื้นเมือง เฉลี่ยรายละ 4.21 ตัว รูปแบบการเลี้ยงเป็นแบบผูกล่ามร่วมกับการปล่อยแทะเล็มและตัดหญ้าให้กิน เกษตรกรมีการปลูกหญ้า ร้อยละ 68.30 ใช้พื้นที่ประมาณ 0.53 ไร่ ปลูกหญ้าเนเปียร์ปากช่อง1 ร้อยละ 40.70 และมีการสำรองอาหารหยาบเป็นฟางแห้ง มีการเสริมอาหารแร่ธาตุเป็นบางครั้ง การผสมพันธุ์ใช้การจูงไปผสมพ่อพันธุ์ ร้อยละ 61.80 แม่กระบือให้ลูก 3 ปี 2 ตัว ร้อยละ 86.20 ต้นทุนการเลี้ยงกระบือ พบว่า มีต้นทุนเฉลี่ย 23,989.38 บาทต่อตัว ผลตอบแทนการเลี้ยงกระบือ พบว่าราคาที่จำหน่ายได้เฉลี่ย 31,379.75 บาทต่อตัว และมีรายได้จากจำหน่ายมูลกระบือเฉลี่ย 6,931.25 บาทต่อตัว รวมรายได้ทั้งสิ้นเฉลี่ย 38,311.00 บาทต่อตัว ปัญหาอุปสรรคการเลี้ยงกระบือ พบว่าเกษตรกรมีปัญหาระดับปานกลาง ด้านราคาพันธุ์กระบือแพง และมีปัญหาระดับน้อย ด้านราคาอาหารข้นแพง แหล่งหญ้าธรรมชาติจำกัด อัตราการผสมเทียมติดต่ำ และขาดแหล่งเงินทุน จากผลการวิจัยแสดงให้เห็นว่าเกษตรกรฟาร์มเครือข่ายสามารถพัฒนายกระดับเป็นเกษตรกรผู้ผลิตกระบือพันธุ์ดีขยายสู่เกษตรกรรายอื่นและเป็นอาชีพที่มั่นคง มั่งคั่งและยั่งยืนต่อไป

**5. วิธีการหรือขั้นตอนการศึกษา**

5.1 เก็บรวบรวมข้อมูล รวบรวมข้อมูลโดยการสัมภาษณ์ โดยใช้แบบสัมภาษณ์แบบมีโครงสร้าง

5.2 แหล่งข้อมูล เกษตรกรโครงการระบบส่งเสริมการเกษตรแบบแปลงใหญ่ด้านปศุสัตว์ในพื้นที่ปศุสัตว์เขต 8

5.3 วิเคราะห์และประมวลผลข้อมูล

1. การวิเคราะห์ข้อมูลเชิงคุณภาพ ( Qualitative Analysis ) นำข้อมูลที่เก็บรวบรวมจากการสัมภาษณ์ มาวิเคราะห์และพรรณนา โดยใช้ค่าเฉลี่ย ร้อยละ

2. การวิเคราะห์ข้อมูลเชิงปริมาณ ( Quantities Analysis ) วิเคราะห์ข้อมูลด้วยวิธีสถิติพรรณนา โดยใช้ค่าความถี่ ค่าเฉลี่ย ร้อยละ และนำเสนอผลการวิเคราะห์ด้วยวิธีพรรณนาโดยใช้ตารางประกอบ

5.4 การประมวลผลข้อมูล ใช้การประมวลผลข้อมูลโดยใช้โปรแกรมคอมพิวเตอร์สำเร็จรูป

**6.ผู้ร่วมดำเนินการ(ถ้ามี)**

(1) นายฉัตรฐาพงค์ คงทุง สัดส่วนผลงาน 80 %

(2) นางสาววนิดา หมั่นถนอม สัดส่วนผลงาน 20 %

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

(1) วางแผนและจัดเตรียมการทดลอง 5 %

(2) ดำเนินการเก็บรวบรวมข้อมูล 5 %

(3) วิเคราะห์และประมวลผลข้อมูล 5 %

(4) จัดทำรายงานและสรุปผล 5 %

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

**- ผลผลิต(Input)** ทราบต้นทุนและผลตอบแทนที่ได้จากการเลี้ยงโคเนื้อของเกษตรกรภายใต้โครงการระบบส่งเสริมการเกษตรแบบแปลงใหญ่ในพื้นที่ปศุสัตว์เขต 8

**- ผลลัพธ์(outcome)** เป็นแนวทางในการตัดสินใจในการเลี้ยงโคเนื้อของเกษตรกร รวมไปถึงการแก้ไข ปรับปรุง วางแผนการเลี้ยงให้มีประสิทธิภาพเพื่อลดต้นทุน

**- ผลกระทบ(impact)** นำผลการศึกษาที่ได้ไปใช้กำหนดแนวทาง แผนงาน โครงการส่งเสริมการเลี้ยงโคเนื้อให้มีประสิทธิภาพ

**9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

-

**10. ความยุ่งยากในการดำเนินการ/ปัญหา/อุปสรรค**

การศึกษาครั้งนี้เป็นการวิจัยเชิงสำรวจมุ่งเน้นศึกษาต้นทุนและผลตอบแทนการเลี้ยงโคเนื้อของเกษตรกรภายใต้โครงการระบบส่งเสริมการเกษตรแบบแปลงใหญ่ในพื้นที่ปศุสัตว์เขต 8 ซึ่งดำเนินการแปลงใหญ่โคเนื้อ 9 จังหวัด ประกอบด้วยจังหวัด สุราษฎร์ธานี นครศรีธรรมราช ระนอง พังงา พัทลุง และตรัง โดยทำการเก็บรวบรวมข้อมูลโดยการสัมภาษณ์เกษตรกรทุกรายที่เป็นสมาชิกแปลงใหญ่ผู้เลี้ยงโคเนื้อ

**11. การนำไปใช้ประโยชน์ หรือคาดว่าจะนำไปใช้ประโยชน์**

เมื่อทราบต้นทุน ผลตอบแทนที่ได้จากการเลี้ยงโคเนื้อของเกษตรกรผู้เลี้ยงโคเนื้อภายใต้ระบบการส่งเสริมการเกษตรแบบแปลงใหญ่แล้วจะได้นำไปเป็นแนวทางในการตัดสินใจในการเลี้ยงโคเนื้อ รวมไปถึงการแก้ไข ปรับปรุง วางแผนการเลี้ยงให้มีประสิทธิภาพเพื่อลดต้นทุน นำผลการศึกษาที่ได้ไปใช้กำหนดแนวทาง แผนงาน โครงการส่งเสริมการเลี้ยงโคเนื้อให้มีประสิทธิภาพมากยิ่งขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางสาววนิดา หมั่นถนอม)

ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(นายฉัตรฐาพงค์ คงทุง) (…………………………………)

ตำแหน่ง นักวิเคราะห์นโยบายและแผนปฏิบัติการ ตำแหน่ง………………………………..

ผู้ร่วมดำเนินการ ผู้ร่วมดำเนินการ

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……….……………………………………….. ลงชื่อ……………..………………………..

( นายจิตศักดิ์ เมืองเขียว) (.................................................)

ผู้อำนวยการส่วนส่งเสริมและพัฒนาการปศุสัตว์ .............................................................

…………/…………………../………... ……………./……………………/………….

(ผู้บังคับบัญชาที่ควบคุมดูแลการดำเนินการ)

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ**  นางสาวนิดา หมั่นถนอม

**เพื่อประกอบการแต่งตั้งให้ดำรงตำแหน่ง** นักวิชาการสัตวบาลชำนาญการ ตำแหน่งเลขที่ 4915

**สำนัก/กอง** สำนักงานปศุสัตว์เขต 8

**เรื่อง** แนวทางการดำเนินงานเพื่อพัฒนาโครงการธนาคารโค-กระบือเพื่อเกษตรกร ตามพระราชดำริ ในพื้นที่   
 เขตปศุสัตว์ที่ 8

**หลักการและเหตุผล**

กรมปศุสัตว์ได้ดำเนินโครงการธนาคารโค-กระบือเพื่อเกษตรกรตามพระราชดำริ (ธคก.) ตั้งแต่ปี พ.ศ. 2522 จนกระทั่งถึงปัจจุบัน โดยการดำเนินงานโครงการ ธคก. ใช้ระเบียบกรมปศุสัตว์ ว่าด้วยการดำเนินการโครงการธนาคารโค-กระบือเพื่อเกษตรกร ตามพระราชดำริ พ.ศ. 2556 (แก้ไขเพิ่มเติมฉบับที่ 2) พ.ศ.2557 ในการปฏิบัติ ซึ่งในระเบียบโครงการฯ ได้มอบหมายบทบาทหน้าที่ให้สำนักงานปศุสัตว์เขต ในการติดตามและดูแลการปฏิบัติงานโครงการ ธคก. ของจังหวัดและหน่วยงานของกรมปศุสัตว์ที่มีสัตว์ ธคก. ในพื้นที่รับผิดชอบและเร่งรัดการรายงานผลดำเนินงาน การจัดทำและตรวจสอบทะเบียนสัตว์ ให้ตรงตามกำหนดระยะเวลาและรายงานให้กรมปศุสัตว์ทราบ ตลอดจนปฏิบัติงานอื่นอันก่อประโยชน์แก่โครงการฯด้วยนอกจากนี้ได้มอบหมายให้ปศุสัตว์เขต มีอำนาจอนุมัติเกี่ยวกับกรณีต่างๆ เช่น การเปลี่ยนเกษตรกรคู่สัญญา การจำหน่ายสัตว์ การขยายลูกเกิด และการอนุมัติออกจากทะเบียน ดังนั้น เพื่อให้การดำเนินงานโครงการ ธคก. ระดับเขตเป็นไปด้วยความเรียบร้อยและเป็นไปตามที่ระเบียบฯ กำหนด จึงต้องมีการวางแนวทางเพื่อพัฒนาการดำเนินงานให้มีประสิทธิภาพยิ่งขึ้นต่อไป

**บทวิเคราะห์ / แนวคิด / ข้อเสนอ (แผนงาน / โครงการ) ที่ผู้ประเมินจะพัฒนางาน**

จากการดำเนินงานโครงการ ธคก. ระดับเขตที่ผ่านมายังพบปัญหาในหลายๆ เรื่อง เช่น การติดตามงาน การปฏิบัติงานของเจ้าหน้าที่ ความพร้อมของอุปกรณ์ และระบบการจัดเก็บข้อมูล ความสมบูรณ์ของตัวแม่พันธุ์โค-กระบือที่เกษตรกรได้รับ เป็นต้น ซึ่งปัญหาที่ได้ยกตัวอย่างมานั้น มีผลต่อการปฏิบัติงาน โครงการ ธคก. ระดับเขตในระดับหนึ่ง ดังนั้น เพื่อให้การดำเนินงานเป็นไปด้วยความเรียบร้อยและเป็นไปตามบทบาทหน้าที่ของสำนักงานปศุสัตว์เขตตามระเบียบกรมปศุสัตว์การดำเนินการโครงการธนาคารโค-กระบือเพื่อเกษตรกร ตามพระราชดำริ พ.ศ. 2556 (แก้ไขเพิ่มเติมฉบับที่ 2) พ.ศ.2557 จึงขอเสนอแนวความคิดในการดำเนินงานเพื่อพัฒนางานโครงการธคก.ระดับเขตโดยมีรายละเอียดแนวทางการดำเนินโครงการฯ ดังนี้

1. การติดตามงานในพื้นที่
   1. แต่งตั้งคณะกรรมการเพื่อออกไปติดตามงานโครงการ ธคก. ในพื้นที่ โดยคณะกรรมการในการออกติดตามโครงการมีนิติกรร่วมด้วย เนื่องจากมีระเบียบในการปฏิบัติและเกี่ยวข้องกับข้อกฎหมาย
   2. จัดทำแผนการออกติดตามงานโครงการ ธคก. โดยเฉพาะการตรวจความสมบูรณ์พันธุ์ของสัตว์ที่เกษตรกรได้รับ
   3. กำหนดประเด็นในการออกติดตามงาน โดยประเด็นในการติดตามงานต้องครอบคลุมและเน้นประเด็นที่สำคัญของโครงการ ธคก. เช่น ความเข้าใจของเจ้าหน้าที่และเกษตรกรต่อระเบียบของโครงการ ธคก. การปฏิบัติตามหลักเกณฑ์ของโครงการ ธคก. การทำฐานข้อมูลทะเบียนสัตว์ การตรวจสอบข้อมูลทะเบียนสัตว์ และการรายงานข้อมูลทะเบียนสัตว์ ทะเบียนลูกเกิด รวมทั้งความสมบูรณ์พันธุ์ของสัตว์ เป็นต้น
   4. จัดทำแบบประเมินความพึงพอใจที่มีต่อโครงการ ธคก. ทั้งของเจ้าหน้าที่ผู้ปฏิบัติงานระดับจังหวัด/ระดับอำเภอ และเกษตรกรผู้เข้าร่วมโครงการฯ เพื่อนำมาใช้ในการประเมินโครงการต่อไป
   5. ออกติดตามงานในพื้นที่ ตามแผนงานและประเด็นที่กำหนดไว้ให้ครบถ้วน
   6. หลังจากติดตามงาน ทำการสรุปและรายงานให้หน่วยงานที่ถูกติดตามทราบ เพื่อนำไปปรับปรุงหรือแก้ไข นอกจากนี้ให้รายงานสรุปผลการติดตาม รวมทั้งปัญหาและอุปสรรคให้ผู้บังคับบัญชาทราบด้วย
   7. เมื่อรายงานผลจากการติดตามงานให้หน่วยงานที่ถูกติดตามทราบแล้ว หากมีกรณีต้องแก้ไขปัญหา ให้หน่วยงานที่ได้รับการติดตาม ทำแผนการแก้ไขแต่ละกรณีรายงานให้สำนักงานปศุสัตว์เขตทราบ เพื่อวางแผนไปติดตามเป็นระยะ แต่หากไม่ดำเนินการทำแผนแก้ไขปัญหาให้ทราบ คณะกรรมการติดตามงานจะดำเนินการไปติดตามในพื้นที่อีกครั้งตามเวลาที่เห็นสมควร และหากพบว่ายังไม่มีการแก้ไขใดๆ จะดำเนินการตั้งคณะกรรมการตรวจสอบข้อเท็จจริง เพื่อไปตรวจสอบการดำเนินงานของเจ้าหน้าที่ในพื้นที่ที่เกี่ยวข้อง
   8. นำผลการติดตามงานมาวิเคราะห์และประเมินโครงการฯ พร้อมกับนำมาเป็นแนวทางเพื่อใช้ในการดำเนินโครงการฯ และใช้เป็นข้อมูลในการให้คำแนะนำเจ้าหน้าที่และเกษตรกรในแต่ละกรณีต่อไป
2. การแจ้งเตือนกรณีไม่ดำเนินการตามระเบียบโครงการ ธคก.
   1. ใช้ข้อมูลทะเบียนสัตว์ของสำนักงานปศุสัตว์เขต 8 เป็นฐานข้อมูล
   2. ทำหนังสือแจ้งเตือนแต่ละกรณี เช่น แม่โค-กระบืออายุสัญญาเกิน 5 ปี ที่ยังค้างในทะเบียนสัตว์ , สัญญายืมแม่โค-กระบือครบ 3 ปี แต่ยังไม่แจ้งลูกเกิด , สัญญายืมแม่โค-กระบือครบ 5 ปี แต่ยังไม่แจ้งลูกเกิด , ลูกโค-กระบือตัวที่ 1 อายุครบ 18 เดือน ยังไม่ดำเนินการคืนโครงการฯ , คืนลูกโค-กระบือตัวที่ 1 อายุครบ 18 เดือนแล้ว แต่ยังไม่ดำเนินการมอบกรรมสิทธิ์แม่ , อนุมัติให้จำหน่ายโค-กระบือแล้ว แต่ยังไม่ดำเนินการส่งเงินเข้าโครงการฯ และ การดำเนินการอื่นๆ ที่สำนักงานปศุสัตว์จังหวัดในพื้นที่ยังดำเนินการไม่ครบถ้วน โดยทำการแจ้งเตือนเป็นรายไตรมาส
   3. เมื่อสำนักงานปศุสัตว์จังหวัดในพื้นที่ทราบผลจากการแจ้งเตือนแล้ว ให้ทำแผนการดำเนินการแต่ละกรณี โดยให้กำหนดระยะเวลาดำเนินการจนกระทั่งแล้วเสร็จ รวมทั้งให้รายงานปัญหาและอุปสรรคในการดำเนินการที่ล่าช้าให้สำนักงานปศุสัตว์เขต 2 ทราบ เพื่อใช้วางแผนในการติดตามและหาแนวทางแก้ไขปัญหาและอุปสรรคต่อไป
3. การจัดเก็บฐานข้อมูลทะเบียนสัตว์โครงการ ธคก.

เนื่องจากปัจจุบันยังไม่มีโปรแกรมสำเร็จรูปในการจัดเก็บข้อมูลโครงการ ธคก. จากส่วนกลาง ดังนั้น จึงได้นำรูปแบบการจัดเก็บฐานข้อมูลโครงการฯ ด้วยโปรแกรมสำเร็จรูป Microsoft excel มาใช้ โดยปรับปรุงให้เหมาะสมกับการจัดเก็บข้อมูลและการดึงข้อมูลมาใช้งาน ซึ่งแนวทางการจัดเก็บฐานข้อมูลทะเบียนสัตว์จะดำเนินการ คือ เมื่อมีการปรับปรุงฐานข้อมูลในแต่ครั้ง จะนำฐานข้อมูลดังกล่าวไปเก็บไว้ใน Google Drive ทุกครั้ง โดยให้บันทึกชื่อไฟล์เป็นวันที่ทำการปรับปรุงข้อมูล ตามด้วยอักษรย่อของชื่อผู้ทำการปรับปรุงข้อมูล ซึ่งข้อดีจะเป็นการป้องกันกรณีคอมพิวเตอร์หรือ flash drive หรืออุปกรณ์ที่ใช้เก็บฐานข้อมูลเกิดความเสียหาย นอกจากนี้ยังสามารถเรียกดูฐานข้อมูลได้ทุกที่ที่มีคอมพิวเตอร์และอินเตอร์เน็ต (Internet)

1. การทำหนังสือขออนุมัติและหนังสืออนุมัติให้ดำเนินการกรณีต่างๆ
   1. จัดทำตัวอย่างหนังสือขออนุมัติแต่ละกรณี ให้สำนักงานปศุสัตว์จังหวัดในพื้นที่นำไปใช้ เพื่อให้เป็นรูปแบบเดียวกันและง่ายต่อการตรวจสอบและพิจารณา
   2. จัดทำตัวอย่างหนังสืออนุมัติการดำเนินการแต่ละกรณีของสำนักงานปศุสัตว์เขต 8 เพื่อใช้เป็นแบบอย่าง เมื่อมีการเปลี่ยนแปลงเจ้าหน้าที่หรือเจ้าหน้าที่ผู้ปฏิบัติประจำไม่อยู่ สามารถให้ผู้อื่นดำเนินการแทนได้ ซึ่งทำให้งานไม่ล่าช้า
   3. เจ้าหน้าที่โครงการ ธคก. ระดับเขตหรือเจ้าหน้าที่ที่ได้รับมอบหมาย ต้องตรวจสอบเอกสารการขออนุมัติแต่ละกรณี ตามรายการตรวจสอบเอกสารประกอบการพิจารณาอนุมัติ โดยสำนักงานปศุสัตว์เขต 8 ได้ทำ Check list การแนบเอกสารในการขออนุมัติแต่ละกรณีไว้แล้ว ซึ่งถ้าหากแนบเอกสารประกอบการพิจารณาไม่ครบถ้วนหรือไม่ถูกต้อง ให้ทำหนังสือเพื่อส่งเรื่องกลับให้สำนักงานปศุสัตว์จังหวัดดำเนินการทำให้ถูกต้องครบถ้วน และขออนุมัติมาใหม่ เพื่อที่หนังสือการขออนุมัติจะไม่ค้างอยู่ที่สำนักงานปศุสัตว์เขต
   4. กรณีการขออนุมัติ ที่เอกสารประกอบการอนุมัติถูกต้องและครบถ้วน สำนักงานปศุสัตว์เขต 8 จะดำเนินการอนุมัติให้แล้วเสร็จไม่เกิน 1 สัปดาห์ นับจากวันที่ส่วนส่งเสริมและพัฒนาการปศุสัตว์ได้รับหนังสือการขออนุมัติดังกล่าว

**ผลที่คาดว่าจะได้รับ**

1. การดำเนินงานโครงการ ธคก. ในพื้นที่เขตปศุสัตว์ที่ 8 มีรูปแบบและมีประสิทธิภาพมากขึ้น

2. สามารถแก้ไขปัญหาการดำเนินงานโครงการ ธคก. ในพื้นที่เขตปศุสัตว์ที่ 8

3. ลดปัญหาในการดำเนินโครงการ ธคก. ของสำนักงานปศุสัตว์เขต 8

4. บรรลุตามวัตถุประสงค์ของระเบียบกรมปศุสัตว์ ว่าด้วยการดำเนินการโครงการธนาคารโค-กระบือเพื่อเกษตรกร ตามพระราชดำริ พ.ศ. 2556 (แก้ไขเพิ่มเติมฉบับที่ 2) พ.ศ.2557 ในการมอบหมายหน้าที่การดำเนินงานโครงการ ธคก. ระดับเขต

**ตัวชี้วัดความสำเร็จ**

การดำเนินงานโครงการ ธคก. ในพื้นที่เขตปศุสัตว์ที่ 8 เป็นไปตามระเบียบที่โครงการฯ กำหนด ไม่ต่ำกว่าร้อยละ 70 และสามารถแก้ไขปัญหาการดำเนินงานโครงการ ธคก. ไม่ต่ำกว่าร้อยละ 50

ลงชื่อ……………………………………….

(นางสาววนิดา หมั่นถนอม)

ผู้เสนอแนวคิด

…..…../……..……./……....

**การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางสาววนิดา หมั่นถนอม ก

ตำแหน่ง นักวิชาการสัตวบาลปฏิบัติการ ตำแหน่งเลขที่ 4915 6

ขอประเมินเพื่อแต่งตั้งให้ดำรงตำแหน่ง นักวิชาการสัตวบาลชำนาญการ ตำแหน่งเลขที่ 4915 6

ส่วน/กลุ่ม/ฝ่าย ส่วนส่งเสริมและพัฒนาการปศุสัตว์ า

กอง/สำนัก/จังหวัด สำนักงานปศุสัตว์เขต 8 า

### การพิจารณา (**คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ ………....……….…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ ………………..….…คะแนน

**รวม** ………….………..…คะแนน

ลงชื่อ……………………………………………..

(..............................................)

ตำแหน่ง ………………………………………

วันที่………………………….………………….

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน